stanford-oval/wikipedia huggingface dataset:
Osmo Polvinen

Osmo Polvinen puhuu Sotkamon työväentalolla 19.11.2015
Osmo Antero Juhani Polvinen (s. 15. toukokuuta 1946 Sotkamo) on suomalainen vasemmistoliittolainen poliitikko ja kansanedustaja 1991–1995. Sotkamon kunnanvaltuutettuna vuodesta 1972 toiminut Polvinen oli aiemmin näkyvä paikallinen vaikuttaja SKDL:ssä, jossa hän kuului puolueen pienviljelijäsiipeen. Sittemmin Polvinen vaikutti Kainuun maakuntavaltuuston varapuheenjohtajana. Hän toimii Kainuun sosiaali- ja terveydenhuollon kuntayhtymän yhtymävaltuuston puheenjohtajana.
Kansanedustajaksi Polvinen nousi vuoden 1991 vaaleissa puolueen pitkäaikaisen Kainuun ääniharava Arvo Kemppaisen kuoltua yllättäen hieman ennen vaaleja. Eduskuntavaaleissa 1995 Polvinen jäi niukasti puolueensa ensimmäiseksi varaedustajaksi Oulun vaalipiirissä.
Aiheesta muualla

.aspx Osmo Polvinen Suomen kansanedustajat. Eduskunta.
Oscar-gaala 2019

| Oscar-gaala 2019 |
| --- | --- |
 
Päiväys:  2019-02-2424. helmikuuta 2019
Paikka:  Dolby Theatre, Los Angeles, Kalifornia, Yhdysvallat
Tuottaja:  Donna Gigliotti Glenn Weiss
Ohjaaja:  Glenn Weiss
Kohokohtia
Paras elokuva:  Green Book
Paras ohjaaja:  Alfonso Cuarón Roma
Paras miespääosa:  Rami Malek Bohemian Rhapsody
Paras naispääosa:  Olivia Colman The Favourite
Eniten palkintoja:  Bohemian Rhapsody (4)
Eniten ehdokkuuksia:  The Favourite & Roma 10
 ← 2018  Oscar-gaala  2020 →
Oscar-gaala 2019 on 91. kertaa järjestetty palkintogaala, jossa Yhdysvaltain elokuva-akatemia jaettiin Oscar-palkinnot vuoden 2018 elokuville. Gaala järjestettiin Dolby-teatterissa Los Angelesin Hollywoodissa 24. helmikuuta 2019. Yhdysvalloissa gaalan esitti ja tuotti televisiokanava ABC. Suomessa gaala nähtiin suorana lähetyksenä Yle Teema -kanavalla.
Tämä oli ensimmäinen ilman juontajaa järjestetty Oscar-gaala tasan 30 vuoteen. Alun perin gaalan oli tarkoitus juontaa Kevin Hart, mutta hän sai ABC-kanavalta potkut, kun Hartin vuosien takaiset homovastaisiksi vitseiksi tulkitut  twiitit tulivat jälleen julkisuuteen. Gaalaan ei hankittu korvaavaa juontajaa.
Green Book palkittiin parhaan elokuvan, parhaan miessivuosan ja parhaan alkuperäisen käsikirjoituksen palkinnoilla. Eniten palkintoja sai Bohemian Rhapsody, joka palkittiin neljällä Oscarilla muun muassa parhaasta miespääosasta.
Eniten ehdokkuuksia saivat The Favourite ja Roma, jotka molemmat saivat 10 ehdokkuutta.
Aiheesta muualla

Virallinen sivusto (englanniksi)
Peter Farrelly palkittiin parhaasta elokuvasta ja alkuperäisestä käsikirjoituksesta
Alfonso Cuarón palkittiin parhaasta ohjauksesta, vieraskielisestä elokuvasta ja kuvauksesta
Olivia Colman palkittiin parhaasta naispääosasta
Rami Malek palkittiin parhaasta miespääosasta
Regina King palkittiin parhaasta naissivuosasta
Mahershala Ali palkittiin parhaasta miessivuosasta
Lady Gaga palkittiin parhaasta laulusta
Jordanes

Jordanes eli Jornandes (m.kreik. Ἰορδάνης, Iordanēs, lat. Iordanes) oli bysanttilainen historioitsija, joka eli 500-luvulla Moesiassa (nykyinen Bulgaria).
Jordanes kirjoitti De origine actibusque Getarum -teoksen (Goottien alkuperä ja teot) goottien historiasta. Kirja on suurilta osin kömpelö yhteenveto Cassiodoruksen hävinneestä kirjasta goottien historiasta. Kirja on kirjoitettu noin vuonna 551.
Tiedot Jordaneksesta ovat peräisin hänen kirjastaan, jossa hän mainitsee isoisänsä Parian, alaanien johtajan Candacin kirjurin. Alaanit ja heidän vallassaan olevat muut heimot asustivat 400-luvulla Tonavan eteläpuolella Moesiassa.
Ennen vetäytymistään luostariin ja kääntymistä areiolaisuudesta katolisuuteen Jordanes oli Candacin veljenpojan Gunthigisin kirjurina.
Jordanes oli alaanilais-goottilaista syntyperää. Hän oli ollut itägoottilaisten kuninkaiden kirjurina Italiassa, ennen kuin liittyi hengelliseen säätyyn ja hänestä tuli vuoden 550 vaiheilla Krotonin piispa. Jokseenkin samaan aikaan hän on kirjoittanut tunnetun teoksensa goottien historiasta De origine actibusque Getarum, joka tosin oli vain yhteenveto Cassiodoruksen laajasta teoksesta, mutta joka sen hävittyä on sen käsittelemien asioiden tärkein lähde. Sen ovat julkaisseet muun muassa Theodor Mommsen kokoelmassa Monumenta Germaniæ historica sekä omissa julkaisuissaan Alfred Holder (1882).
Aiheesta muualla

Kuvia tai muita tiedostoja aiheesta Jordanes Wikimedia Commonsissa
The Cab

| The Cab |
| --- | --- |

Tiedot
Toiminnassa:  2004 -
Tyylilaji:  alternative rock, pop rock
Kotipaikka:  Las Vegas, Yhdysvallat
Laulukieli:  englanti
Jäsenet:  Alex DeLeon,  laulu   Joey Thunder,  basso   Alex Marshall,  piano, laulu, kitara  
Aiheesta muualla
thecabrock.com
Infobox OKNimi-testi OK: 
The Cab on yhdysvaltalainen rockyhtye Las Vegasista. The Cabin suosio on kasvanut vauhdilla Decaydance-levy-yhtiön kanssa solmitun levytyssopimuksen ja ensimmäisen albumijulkaisun Whisper War myötä. Alternative Press kuvailikin yhtyettä ”yhtyeeksi, joka tulisi tietää vuonna 2008”.[lähde? ]
Historia

Toisensa high schoolissa tavanneet Alex Deleon (s. 1989) ja Cash Colligan (s. 1989) perustivat yhtyeen vuonna 2004. He äänittivät demoja ja laittoivat niitä The Cabin MySpace-sivulle. Kaverukset tulivat kuitenkin pian siihen tulokseen, että yhtye tarvitsisi lisää jäseniä jatkaakseen. Deleon sai rumpali Alex Johnsonin (s. 1989) jättämään silloisen hardcoreyhtyeensä ja liittymään The Cabiin. Vuoden 2005 loppupuolella heillä oli jo kokonainen yhtye kasassa, kun Paul Garcia kitaroineen sekä pianoa ja kitaraa soittava Alex Marshall (s. 1989) olivat liittyneet yhtyeeseen. Tammikuussa 2006 The Cab solmi levytyssopimuksen paikallisen Olympus Records -levy-yhtiön kanssa. Yhtye ei kuitenkaan saanut mitään aikaiseksi tämän levy-yhtiön alaisena.
Kaverusten onneksi he sattuivat törmäämään Panic at the Disco -yhtyeen rumpaliin Spencer Smithiin Cobra Starshipin konsertissa. Hän auttoi heitä saamaan levytyssopimuksen Decaydance-levy-yhtiöön. Pian tämän jälkeen Paul Garcia korvattiin Ian Crawfordilla (s. 1988).
Ensimmäinen studioalbumi Whisper War julkaistiin 29. huhtikuuta 2008.
Pitkään odotettu toinen studioalbumi Symphony Soldier julkaistiin 23. elokuuta 2011. AbsolutePunk antoi ehdottoman hyvää palautetta levystä, kutsuen sitä "mestariteokseksi". Symphony Soldier on digitaalisesti ladattavissa iTunesissa, mutta fyysistä kopiota levystä pystyy ostamaan vain bändin nettikaupasta.
Jäsenet

Alex DeLeon – laulu (2004-)
Alex Marshall – piano, laulu, kitara (2005-)
Joey Thunder – basso (2011-)
Jäsenet > Kiertueella mukana

Frank Sidoris  – kitara (2011-)
Dave Briggs – rummut (2011-)
Jäsenet > Kiertueella mukana > Entiset jäsenet

Paul Garcia – kitara
Cash Colligan – basso (2004-2009)
Ian Crawford – kitara (2005-2009)
Bryan Dawson – kitara (2009)
Alex Johnson – rummut (2005-2011)
Diskografia > Albumit

Whisper War (2008)
Symphony Soldier (2011)
Diskografia > EP:t

Glitz and Glamour (2007)
Drunk Love (2006)
The Lady Luck (2009)
Lock Me Up (2014)
Aiheesta muualla

The Cab Myspacessa (englanniksi)
Friends or Enemies (Arkistoitu – Internet Archive) (englanniksi)
http://thecabrock.com virallinen kotisivu (englanniksi)
Otto Kleinschmidt

Konrad Ernst Adolf Otto Kleinschmidt (13. joulukuuta 1870 Geinsheim am Rhein Saksa – 25. maaliskuuta 1954 Lutherstadt Wittenberg) oli saksalainen lintutieteilijä ja teologi.
Otto Kleinschmidtin isä oli tehtaanjohtaja Adolf Karl Julius August Kleinschmidt ja äiti Anna Elise Caroline Dreydorff. Otto valmistui teologiksi Marburgin yliopistosta 1891. Hän opiskeli myös lintutiedettä. 1893 hän suoritti tutkimusretken Bosniaan ja Hertsegovinaan Ernst Hartertin kanssa. Sitten hän jatkoi opintojaan Berliinin yliopistossa ja myös Marburgissa, minkä jälkeen hän pääsi Hans Graf von Berlepschin assistentiksi. Vuodesta 1899 alkaen hän työskenteli teologina.
9. marraskuuta 1899 Kleinschmidt avioitui Claran kanssa ja heille syntyi tytär ja kaksi poikaa.
Kleinschmidt nimesi linnuista meksikontiaisen (Parus sclateri, myös Poecile sclateri).
John Naber

| Mitalit | Mitalit | Mitalit |  |
| --- | --- | --- | --- |
|  John Naber |  John Naber |  John Naber |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Montréal 1976 | 100 m selkäuinti |  |
|  Kultaa | Montréal 1976 | 200 m selkäuinti |  |
|  Kultaa | Montréal 1976 | 4×200 m vapaauinti |  |
|  Kultaa | Montréal 1976 | 4×100 m sekauinti |  |
|  Hopeaa | Montréal 1976 | 200 m vapaauinti |  |
John Naber (s. 20. tammikuuta 1956 Evanston, Illinois) on yhdysvaltalainen uinnin nelinkertainen olympiavoittaja
Naber oli Montréalin 1976 olympialaisten menestynein miesuimari. Hän voitti neljä kultamitalia, kaikki maailmanennätysajalla. Henkilökohtaisen kultamitalin hän voitti 100 metrin ja 200 metrin selkäuinnissa. Muut kultamitalit hän sai 4 × 200 metrin vapaauintiviestistä ja 4 × 100 metrin sekauintiviestistä. Hän saavutti hopeaa 200 metrin vapaauinnissa, jossa hän hävisi vain maanmiehelleen Bruce Furnissille.
Naber oli ensimmäinen selkäuimari, joka alitti 50 sekuntia 100 jaardilla, 56 sekuntia 100 metrillä, 1.50 200 jaardilla ja kaksi minuuttia 200 metrillä. Montréalin olympialaisissa hän ui 200 metrin selkäuinnissa saman pituisen matkan perhosuinnin maailmanennätystäkin nopeammin.
Pablo Barrera

| 0 | 1 | 2 |
| --- | --- | --- |

Henkilötiedot
Koko nimi: Pablo Edson Barrera Acosta
Syntymäaika: 21. kesäkuuta 1987 (ikä 37)
Syntymäpaikka: Tlalnepantla de Baz, Meksiko
Pelipaikka: laitalinkki
Pituus: 175 senttimetriä
Seura
Seura:  Zaragoza
Pelinumero: 16
Seurat
| Vuodet | Seura | O (M) |
| 2005–2010 2010– 2011– |  UNAM  West Ham United →  Zaragoza | 85 (18) 15 (0) 0 (0) |
Maajoukkue
| 2007– |  Meksiko | 39 (6) |
 Seurajoukkueuran tilastot kattavat vain kansalliset sarjat, päivitetty 27. elokuuta 2011.  Maajoukkueuran tilastot päivitetty 27. elokuuta 2011.
Pablo Edson Barrera Acosta (s. 21. kesäkuuta 1987) on meksikolainen jalkapalloilija, joka edustaa Espanjan Primera Divisiónissa pelaavaa Zaragozaa. Pelipaikaltaan hän on laitalinkki.
Ura

Barrera aloitti uransa keskikenttäpelaajana meksikolaisessa Universidad Nacionalissa. Hän tuli seuraan 11-vuotiaana ja pääsi tekemään liigadebyyttinsä vuonna 2005. Heinäkuussa 2008 Barreran revenneen nivelsiteen vuoksi hän oli sivussa kuusi kuukautta. Barrera palasi pelikentille tammikuun alussa ja teki heti palattuaan maalin.
Barrera teki englantilaisen West Ham Unitedin kanssa neljän vuoden sopimuksen, jossa oli yhden vuoden optio. Sopimuksen arvo oli 4 miljoonaa puntaa. Barrera debytoi Valioliigassa elokuussa 2010 Aston Villaa vastaan.
Barrera edusti Meksikoa vuoden 2007 nuorten MM-kisoissa tehden kaksi maalia. Hän debytoi Meksikon maajoukkueessa ystävyysottelussa Guatemalaa vastaan lokakuussa 2007. Hän teki ensimmäisen maajoukkuemaalinsa Nicaraguaa vastaan heinäkuussa 2009 CONCACAF Gold Cupissa, jonka Meksiko voitti. Barrera pelasi kolme ottelua MM-kisoissa 2010. Ottelussa Ranskaa vastaan Barrera hankki joukkueelleen rangaistuspotkun, jolla Meksiko voitti 2–0.
Orkla

| Orkla ASA |
| --- | --- |

Yritysmuoto:  allmennaksjeselskap
Osake:  OSE: ORK
Markkina-arvo:   70,7 mrd. NOK (31.12.2022)
ISIN:  NO0003733800
Perustettu:  1654
Toimitusjohtaja:  Nils K. Selte
Puheenjohtaja:  Stein Erik Hagen
Kotipaikka:  Oslo, Norja
Toimiala:  konglomeraatti
Tuotteet:  merkkituotteet, alumiinituotteet, erikoismateriaalit, sijoitustoiminta
Liikevaihto:   58,4 mrd. NOK (2022)
Tilikauden tulos:   5,3 mrd. NOK (2022)
Henkilöstö:   20 420 (2022)
Tytäryhtiöt:  mm. Orkla Confectionery & Snacks, Orkla Suomi
Kotisivu:  www.orkla.com
Infobox OKVirheellinen NIMI-arvo: 
Orkla ASA on norjalainen, maailmanlaajuisesti toimiva monialayhtiö. Orklan nykyinen liiketoiminta kattaa merkkituotteiden, erikoismateriaalien ja alumiinituotteiden valmistuksen sekä sijoitustoimintaa. Yhtiön osake on listattuna Oslon pörssissä.
Orklalla on 12 portfolio-yritystä.
Historia

Orklan juuret juontavat kaivosyhtiö Løkken Verkiin, joka perustettiin vuonna 1654. Modernin Orklan perusti vuonna 1904 Christian Thams nimellä Orkla Grube-Aktiebolag. Hän elvytti yhdessä farsundilaisen laivanvarustajan Christian Salvesenin kanssa tuolloin muutamia vuosia lakkautettuna olleen Løkken Verkin kaivostoiminnan. Orkla laskee itse perustamisvuodekseen kuitenkin vuoden 1654selvennä ja juhli siten 350-vuotisjuhliaan vuonna 2004. Kaivostoiminta Løkkenissä loppui vuonna 1987.
Orkla osti Felix Abban itselleen vuonna 1995, minkä jälkeen Felix Abba jatkoi toimintaa omalla nimellään aina vuoteen 2013 asti, jolloin Orkla yhtenäisti konsernin yritysten nimet. Orkla-konserni omistaa myös virolaisen makeisvalmistajan Kalevin, jonka Felix Abba hankki vuonna 2010. Suomalaisen Kotipizza Groupin Orkla osti vuoden 2018 lopulla.
Peter A. Ruzicka toimi Orklan konsernijohtajana vuosina 2014–2019. Ruzickan luovuttua tehtävästä hänen seuraajakseen valittiin Jaan Ivar Semlitsch, joka aloitti Orklan konsernijohtajana elokuussa 2019. Semlitsch tuli tehtävään Elkjøp Nordicin toimitusjohtajan paikalta. Huhtikuussa 2022 toimitusjohtajana aloitti Nils K. Selte.
Liiketoiminta

Vuonna 2019 Orkla-konserni oli jakanut liiketoimintansa viiteen liiketoiminta-alueeseen. Yhtiön päämarkkina-alueet olivat Pohjoismaiden ja Baltian lisäksi tietyt Keski-Euroopan maat. Orkla-konsernilla oli myös tietyissä tuotekategorioissa vahva markkina-asema Intiassa.
Kuluttajamarkkinoille tarkoitetut tuotemerkit toimivat neljän liiketoiminta-alueen (Orkla Foods, Confectionery & Snacks, Care ja Food Ingredients) alla. Orkla Investments -liiketoiminta-alueen alla puolestaan oli Orkla-konsernin sijoitustoiminta, mihin kuului Hydro Powerin lisäksi 42,6 %:n omistusosuus Jotunista sekä konsernin muut sijoitukset.
Orkla Foods
Orkla Confectionery & Snacks
Orkla Care
Orkla Food Ingredients
Orkla Investments
Vuonna 2023 Orklalla on 12 portfolioyritystä: Jotun, Orkla Foods Europe, Orkla Food Ingredients, Orkla Confectionery & Snacks, Orkla Health, Orkla India, Orkla Home & Personal Care, Pizza Out of Home, Orkla House Care, Health and Sports Nutrition, Pierre Robert Group ja Lilleborg .
Liiketoiminta > Tuotemerkkejä

Vuonna 2023 Suomessa toimivan elintarvikeyhtiö Orkla Suomen tuotemerkkejä olivat Abba, Ahti, Anyday Nuts, Boy, Ekströms, Felix, FunLight, Grandiosa, Jacky, Kallen, Kantolan, NATURLI', Oolannin, Panda, Paulúns, Risifrutti, Taffel, Tropicana ja Vesta.
Toisen Suomessa toimivan Orkla-yrityksen, Orkla Care Finlandin valikoimassa ovat muun muassa Jordan-hammashoitotuotteet, Salvequick-haavanhoitotuotteet, Blistex-huulirasvat, Bliw-nestesaippuat, Erittäin Hieno Suomalainen shampoo, Nutrilett-dieettituotteet, Savett-kosteuspyyhkeet, Möllerin kalanmaksaöljy, Black Horse -alusvaatemerkki, Norlyn-sukkahousut sekä Pierre Robert -vaatemerkki. Kotipizza-franchisingketju kuuluu Orklan Pizza Out of Home -portfolioyritykseen.
Aiheesta muualla

Kuvia tai muita tiedostoja aiheesta Orkla Wikimedia Commonsissa
Orkla (englanniksi, norjaksi)
Julmia aikeita

| Julmia aikeita> Cruel Intentions |
| --- | --- |

Ohjaaja:  Roger Kumble
Käsikirjoittaja:  Roger Kumble
Tuottaja:  Neal H. Moritz
Säveltäjä:  Edward Shearmur
Kuvaaja:  Theo van de Sande
Leikkaaja:  Jeff Freeman
Pääosat:  Ryan Phillippe Sarah Michelle Gellar Reese Witherspoon Selma Blair Joshua Jackson
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  InterCom Netflix Sony Pictures Releasing
Ensi-ilta:   5. maaliskuuta 1999  23. heinäkuuta 1999
Kesto:  97 min
Alkuperäiskieli:  englanti
Budjetti:  11 milj. dollaria (arvio)
Aiheesta muualla
IMDb 
Elonet
AllMovie
Infobox OKNimi-testi OK: 
Julmia aikeita (engl. Cruel Intentions) on yhdysvaltalainen teinidraama vuodelta 1999. Elokuvan ohjasi Roger Kumble. Pääosissa nähdään Ryan Phillippe, Sarah Michelle Gellar, Reese Witherspoon ja Selma Blair.
Choderlos de Laclosin vuonna 1782 julkaistuun kirjaan Vaarallisia suhteita perustuva Julmia aikeita keräsi maailmanlaajuisesti 75 902 208 dollarin lipputulot. Elokuva sai myös kaksi, suoraan videolla julkaistua jatko-osaa: Julmia aikeita 2 (2000) ja Julmia aikeita 3 (2004).
Osian Ellis

Osian Ellis
Osian Gwynn Ellis CBE (8. helmikuuta 1928 Ffynnongroyw – 5. tammikuuta 2021 Pwllheli) oli brittiläinen harpisti ja säveltäjä.
Ellis sai ensimmäiseltä opettajaltaan, Alwena Robertsilta sekä klassisen musiikin että kansanmusiikin opetusta. Ellis opiskeli myöhemmin harpunsoittoa Gwendolen Masonin johdolla Royal Academy of Musicissa ja seurasi opettajaansa sen harpunsoiton professorina vuosina 1959–1989. Varhaisella urallaan Ellis esiintyi suosituissa televisio-ohjelmissa BBC Walesilla. Hän piti useita runous- ja musiikkiesityksiä sellaisten näyttelijöiden kuin Peggy Ashcroftin, Sybil Thorndiken, Cecil Day Lewisin, Hugh Griffithin ja Richard Burtonin kanssa. Vuodesta 1961 Ellis toimi Lontoon sinfoniaorkesterin ensiharpistina. Hän oli myös mukana perustamassa Melos Ensembleä.
Ellis teki läheistä yhteistyötä säveltäjä Benjamin Brittenin kanssa vuodesta 1959 tämän kuolemaan (1976). Britten sävelsi tälle esimerkiksi harppusarjansa (1969). Ellis työskenteli myös laulaja Peter Pearsin kanssa. Brittenin ensimmäinen kaksikolle säveltämä teos oli Canticle V (1974). Ellis esiintyi usein Brittenin perustamalla Aldeburghin festivaalilla. Brittenin lisäksi Ellisin innoittamia sävelsivät uusia harpputeoksia muiden muassa William Mathias, Alun Hoddinott, Rhian Samuel, David Wynne, Malcolm Arnold, Robin Holloway, Elizabeth Maconchy, William Alwyn, Gian Carlo Menotti, William Schuman ja Jørgen Jersild.
Ellis aloitti levyttämisen 1950-luvulla walesilaisen kansanmusiikin tulkinnoilla. Myöhemmin hän levytti muiden muassa Georg Friedrich Händelin harppukonserttoja Granville Jonesin ja Wolfgang Amadeus Mozartin huilu- ja harppukonserton Raymond Leppardin johdolla. Hän teki myös useita sooloharppumusiikin levytyksiä. Ellis kirjoitti useita harppuaiheisia teoksia, joihin kuului The Story of the Harp in Wales. Hän myös teki omia sävellyksiään, joihin kuuluivat hänen 90-vuotispäivänsä jälkeen tekemänsä Cylch o Alawon Gwerin Cymru (Bryn Terfelille ja Hannah Stonelle) ja sooloharpputeos Lachrymae.
Orpopojan valssi

| Orpopojan valssi |
| --- | --- |

Ohjaaja:  Ville Salminen
Käsikirjoittaja:  Inkeri Marjanen
Tuottaja:  T. J. Särkkä
Säveltäjä:  Harry Bergström
Kuvaaja:  Kalle Peronkoski
Leikkaaja:  Armas Vallasvuo
Lavastaja:  Ville Salminen
Pääosat:  Sakari Halonen Eija Inkeri Aku Korhonen Jalmari Parikka
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1949
Kesto:  69 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Orpopojan valssi on Ville Salmisen ohjaama mustavalkoinen musiikkielokuva vuodelta 1949.
Elokuvan aiheena on kuplettilaulaja J. Alfred Tannerin elämä. 1900-luvun alussa Tanner on rakennustyöläisenä Helsingissä, mutta joutuu työttömäksi, kun hänen valvonnassaan rakennettu kerrostalo romahtaa. Hän päätyy esiintymään revyyteatteriin. Vaimokseen hän löytää nuoruudenrakastettunsa Mildan. Elokuvassa on paljon musiikkinumeroita ja näkymiä Helsingistä.
Näyttelijät

| 0 | 1 | 2 |
| --- | --- | --- |
|  Sakari Halonen  | … |  J. Alfred Tanner   |
|  Eija Inkeri  | … |  Milda   |
|  Aku Korhonen  | … |  säestäjä   |
|  Jalmari Parikka  | … |  laulaja Rulf Frapin   |
|  Veikko Linna  | … |  Helikonin johtaja   |
|  Martti Katajisto  | … |  laulajapoika   |
|  Aarne Laine  | … |  huonetoveri, ajuri   |
|  Ture Ara  | … |  lääkäri   |
|  Artturi Laakso  | … |  rakennuttaja   |
|  Irja Rannikko  | … |  taiteilija   |
Arviot

Aikalaisarvioissa hyväntuuliseksi luonnehdittua elokuvaa pidettiin jokseenkin onnistuneena. Esimerkiksi Modest Savtschenko (Työkansan Sanomat) kirjoitti: ”Tuskin erehdymme, kun pidämme tämän filmin onnistumista ennen kaikkea sen ohjaajan Ville Salmisen sekä kuvaajan Kalle Peronkosken ansiona. Filmissä on sopivasti vauhtia, kuvasommittelu on luontevaa ja johdonmukaista.” Kriitikko Arto Pajukallio on pitänyt myöhemmässä arviossa elokuvaa paatoksellisena (Helsingin Sanomat 18.9.2012)..
Pablo Amo

| Henkilötiedot |
| --- | --- | --- |
Koko nimi: Pablo Amo Aguado
Syntymäaika: 15. tammikuuta 1978 (ikä 46)
Syntymäpaikka: Madrid, Espanja
Pelipaikka: keskuspuolustaja
Pituus: 186 senttimetriä
Seura
Seura: Panserraikos
Pelinumero: –
Junioriseurat
: Sporting Gijón
Seurat
| Vuodet | Seura | O (M) |
| 1999–2002 2002–2009 2006 2006–2007 2009–2010 2010– | Sporting Gijón Deportivo → Valladolid (laina) → Recreativo (laina) Zaragoza Panserraikos | 85 (4) 40 (4) 0 (0) 18 (1) 9 (0) 0 (0) |
 Seurajoukkueuran tilastot kattavat vain kansalliset sarjat, päivitetty 20. huhtikuuta 2010.
Pablo Amo Aguado (s. 15. tammikuuta 1978 Madrid, Espanja) on uransa lopettanut espanjalainen jalkapalloilija. Hän oli pelipaikaltaan keskuspuolustaja.
Ura

Amo aloitti ammattilaisuransa pelaamalla Sporting Gijónissa, jota hän edusti kolme kautta. Joukkue pelasi maan toiseksi korkeimmalla sarjatasolla Segunda Divisiónissa. Kaudeksi 2002–2003 hän siirtyi Deportivo La Coruñaan, jossa hän kuitenkin jäi vähälle peliajalle. Vasta kaudella 2007–2008 hänen vastuunsa lisääntyi hyvien otteiden jälkeen, tätä ennen hän oli pelannut lainasopimuksilla Valladolidissa ja Recreativo Huelvassa, joukkueen päävalmentaja Miguel Ángel Lotinan peluuttaessa viiden miehen puolustuslinjaa.
13. tammikuuta 2008 Amo pelasi Deportivossa ensimmäisen ottelunsa kolmeen vuoteen. Hän teki Villarrealia vastaan maalin sekä tuli ulosajetuksi, kun ottelu päättyi lopulta Deportivon 3–4-tappioon. Kolme kuukautta myöhemmin kotiottelussa Barcelonaa vastaan hän onnistui niin ikään maalinteossa. Seuraavalla kaudella 2008–2009 Amo ei juurikaan saanut vastuuta johtuen akillesjännevaivoista, joiden takia hän joutui olemaan sivussa pelikentiltä.
3. elokuuta 2009 hän teki kaksivuotisen sopimuksen Zaragozan kanssa. Hän pelasi joukkueessa yhden kauden ajan ja otteluita kertyi yhteensä 9.
Kesällä 2010 hän siirtyi kreikkalaisseura Panserraikosiin.
Aiheesta muualla

Esittely BDFutbol -sivustolla (englanniksi)
Tiedonpakkaus

Tiedon pakkaamisella tarkoitetaan tietojenkäsittelytieteessä jotakin menetelmää, jonka avulla tietoaineksen kuvaus korvataan lyhyemmällä kuvauksella. Kuvaus voi olla häviöllinen tai häviötön riippuen siitä, muuttuuko tietoaineksen sisältö käsittelyn yhteydessä vai ei.
Tietoaineksen pakkaaminen on mahdollista, koska lähes kaikki tallennettava informaatio on tilastollisesti redundanttia eli se sisältää vähemmän todellista informaatiota kuin sen kuvaamiseen on käytetty. Useimmissa merkistöissä, kuten ASCIIssa, jokainen kirjain kuvataan samalla bittimäärällä. Toisaalta kirjainten esiintymistiheydet eroavat suurestikin, esimerkiksi suomen kielessä kirjain ’k’ on huomattavasti yleisempi kuin kirjain ’g’. Voidaan myös huomata, että on todennäköisempää, että vokaalia seuraa konsonantti kuin toinen vokaali. Kun nämä havainnot tehdään tilastollisin menetelmin pakattavaksi tarkoitetusta datasta, saadaan täsmällistä tietoa, jota varsinainen pakkausalgoritmi hyödyntää.
Tiedon pakkaaminen on tärkeää, koska se vähentää kalliin tallennus- ja tiedonsiirtokapasiteetin käyttöä. Kuitenkin tiedon pakkaaminen vaatii laskentatehoa. Tehokkaat laitteet voivat olla kalliita. Siksi pakkausmenetelmien soveltaminen käytäntöön vaatii monien asioiden huomioimista, etenkin jos kyseessä on häviöllinen menetelmä.